cyanic-selkie/wikianc huggingface dataset:
Luigi Faure
Luigi Faure (født 1901, død 5. september 1974) var en italiensk skihopper og kombinertløper som representerte Sci Club Sauze d'Oulx og Sci Club Cesana. Han ble nummer 17 i skihopping i OL i Chamonix i 1924 og 22 i VM i Janské Lázně i 1925. I 1924, 1925 og 1926 ble han italiensk mester i både spesielt hopp og kombinert, i 1927 vant han kombinert, men ble nummer 2 i hopp.
Sportsforretningen Faure Sport i Sauze d'Oulx ble stiftet av Luigi Faure i 1940.
Roger Mortimer, 1. jarl av March
'''Roger de Mortimer, 1. jarl av March''' (født 25. april 1287, død 29. november 1330) var en engelsk adelsmann som i tre år var den faktiske herskeren av England etter å ha ledet et suksessfullt opprør mot kong Edvard II av England. Han ble selv veltet av Edvards sønn, Edvard III av England. Mortimer var i tillegg elskeren til Edvard IIs hustru, Isabella av Frankrike, som støttet ham i å avsette og siden antagelig myrde hennes ektemann.
Tidlig liv og familiebakgrunn
Mortimer, som var sønnesønn av Roger Mortimer, 1. baron Mortimer, ble født i borgen Wigmore Castle i Herefordshire som den førstefødte sønn av Edmund Mortimer, 2. baron Mortimer, og dennes hustru Margaret de Fiennes. Hans far Edmund Mortimer hadde selv vært andre sønn, påtenkt mindre adelstittel og en karriere i kirken, men hans bror Ralphs plutselig død førte til at Edmund ble tilbakekalt fra University of Oxford og installert som arving. Som gutt ble Roger sannsynligvis sendt til oppfostring i husholdningen til hans formidable onkel, Roger Mortimer av Chirk. Det var denne onkelen som hadde ført hodet til walisiske Llywelyn den siste i triumf til kong Edvard I i 1282.
Som mange adelige barn i sin tid ble Roger forlovet i ung alder, han selv til Joan de Geneville, datteren til en adelsmann i nabolaget. De ble gift i 1301 og startet øyeblikkelig en familie. Via ekteskapet med Joan de Geneville fikk ikke Roger bare kontrollen over omfattende eiendommer i Welsh Marches, de walisiske grensetraktene, inkludert den viktige borgen Ludlow Castle, som ble familiens viktigste festningspunkt, men også omfattende eiendommer i Irland. Imidlertid var Joan de Geneville ikke en «arving» ved ekteskap. Hennes bestefar, Geoffrey de Geneville, som var 80 år i 1308, overførte det meste, men ikke alle sine irske gods til Roger Mortimer, før han pensjonerte seg (skjønt han døde faktisk ikke før i 1314). I løpet av sitt liv hadde Geoffrey også overført mye av resten av sin arv, som Kenlys, til sin yngre sønn Simon de Geneville (den eldre sønnen Piers hadde dødd i 1292). Simon hadde i mellomtiden blitt baron av Culmullin via sitt ekteskap med Joanna FitzLeon. Roger Mortimer etterfulgte til herreskapet Trim i grevskapet Meath på Irland (som senere gikk tilbake til den engelske krone), men han etterfulgte ikke til herreskapet Fingal.
Roger Mortimers barndom kom til en brå slutt da lord Wigmore ble dødelig såret i en trefning i nærheten av Builth i juli 1304. Ettersom Roger var mindreårig da hans far døde ble han av kong Edvard I plassert under formynderskapet til Piers Gaveston, og ble i 1306 gjort til ridder av kongen. I det året ble Roger også opphevet til baron Wigmore og fikk sin full arv. Hans voksne liv begynte for alvor.
Militære opplevelser i Irland og Wales
I 1308 dro han til Irland for å hevde sin autoritet. Dette førte ham i konflikt med familien de Lacy som hadde gitt sin støtte til Edward Bruce, bror av Robert Bruce, konge av Skottland. Mortimer ble utpekt til Irlands stattholder (Lord Lieutenant of Ireland) av Edvard II. I 1316 ledet han av en stor hær som drev Bruce til Carrickfergus og de Lacys inn i Connaught, og lot det gå utover deres tilhengere der hvor de ble funnet.
Han var deretter i noen år opptatt med stridigheter i de walisiske grensetraktene fram til 1318.
I opposisjon til Edvard II
I 1318 gikk Mortimer med i den voksende opposisjonen til Edvard II og Despenserne, og han støttet Humphrey de Bohun, 4. jarl av Hereford, i å nekte å adlyde kongens innkallelse til å stå til rette for ham i 1321.
I januar 1322 ble han derimot tvunget til å overgi seg til kongen og ble deretter lukket inne i Tower of London, men ved å forgifte en konstabel klarte å han å rømme til Frankrike. Han ble ettersøkt og ønsket død eller levende i august 1323. I det følgende året fikk dronning Isabella, ivrig etter å komme seg vekk fra sin ektemann, hustru av kong Edvard II, tillatelse til å reise til Frankrike for å bruke sin innflytelse på hennes bror, kong Karl IV, for å forhandle fram en fred. Ved det franske hoff møtte dronningen Roger Mortimer, og det synes som om han ble hennes elsker kort tid etter. Ved hans påvirkning nektet hun på Edvards påkallelse å reise tilbake til England så lenge som Despenserne forble ved makten som kongens favoritter.
Invasjon av England
Den påfølgende skandalen med Isabellas forhold til Mortimer tvang dem begge til å reise fra det franske hoffet og til Flandern hvor de etterhvert begynte å samle støtte for en invasjon av England. Med seg hadde Isabella den unge prins Edvard III, hennes sønn med Englands rådende konge Edvard II. I september 1326 gjorde de landgang i England hvor de ble møtt Henry Plantagenet, jarl av Lancaster og hans styrker. Dette førte til en generell desertering fra kongens sak. London gjorde opprør til støtte for dronningen, og kong Edvard II tok til flukten og dro vestover, tett forfulgt av Henry Plantagenet. Despenserne ble avsatt, Hugh le Despenser, 1. jarl av Winchester, og hans sønn med samme navn, Hugh Despenser den yngre.
Etter å ha vandret hjelpeløs rundt i Wales i noen uker ble kongen tatt til fange i nærheten av Neath i South Wales av Henry Plantagenet og tvunget til å abdisere til fordel for sin sønn. Selv om den unge kongen ble kronet som Edvard III av England den 25. januar 1327 var landet styrt av Mortimer og Isabella. Henry Plantagenet fikk ansvaret for den avsatte kongen og hans forvaring i Kenilworth Castle. Henry ble også gjort til den fremste rådgiveren av den nye kongen, Edvard III, Det er antatt at avsatte Edvard II ble myrdet på ordre av Mortimer og Isabella i september ved Berkeley Castle. Moderne forskning har kastet tvil over dette, skjønt noen historikere har spekulert i om den avsatte kongen ikke ble gravlagt i 1327, men holdt hemmelig i live på Mortimers ordre fram til han selv falt fra makten i 1330.
Makten vunnet og tapt
Rike eiendommer og posisjoner som ga profitt og makt ble nå stablet på Mortimer. Han ble gjort til konstabel av Wallingford Castle, og i september 1328 ble han gitt jarl av March. Selv om han i militær henseende var langt mer kompetent enn Despenserne hadde vært, skaffet hans egne ambisjoner ham vanskeligheter. Hans egen sønn Geoffrey hånte ham som «the king of folly» – «dårskapens konge». I løpet av hans korte tid som Englands reelle hersker tok han over herreskapet av Denbigh, Oswestry, og Clun. Alle disse hadde tidligere tilhørt jarlen av Arundel. Han ble også gitt marcher lordship, tilsvarende markgreve, over Montgomery av dronningen.
Sjalusien og raseriet til mange adelige ble fremmet av Mortimers utøvelse av makten. Henry Plantagenet, en av de fremste i å avsette Edvard II, forsøkte å avsette også Mortimer, men forsøket var ikke effektivt da den unge kongen sto passivt ved siden av. Deretter, i mars 1330, ga Mortimer ordre om at Edmund, jarl av Kent, og halvbror av Edvard II, skulle henrettes. Etter den henrettelse forsøkte Henry Plantagenet å få den unge kongen til å fremme sin uavhengighet. I oktober 1330 ble et parlament sammenkalt i Nottingham, kun dager før Edvard III fylte 18 år, og Mortimer og Isabella ble tatt til fange av Edvard III og hans folk fra innsiden av Nottingham Castle. Til tross for at Isabella tryglet sin sønn, «Rettskafne sønn, vise nåde for den edle Mortimer», ble Mortimer fengslet i tårnet.
Mortimer ble anklaget for å tatt kongelig makt og for flere ulike former for lovovertredelser og han ble dømt uten rettssak og i vanære hengt ved Tyburn den 29. november 1330. Hans omfattende eiendommer ble inndratt til fordel for kronen. Mortimers enke Joan de Geneville mottok en benådning i 1336 og overlevde fram til 1356. Hun ble gravlagt ved Mortimers side ved Wigmore, men stedet ble siden ødelagt. I 2002 inviterte skuespilleren John Challis, den nåværende eieren av de gjenværende bygningene ved Wigmore Abbey, BBCs TV-program «House Detectives at Large» å gjøre en undersøkelse på hans eiendom. I løpet av denne ble et dokument oppdaget hvor Mortimers enke Joan hadde søkt Edvard III om å utlevere hennes ektemanns lik slik at hun kunne få det gravlagt ved Wigmore Abbey. Mortimers elskerinne, dronning Isabella, hadde gravlagt ham ved Greyfriars i Coventry etter at han ble hengt. Kong Edvard III svarte henne; «La hans kropp hvile i fred.»
Barn av Roger og Joan
Ekteskapene til Mortimers barn styrket familiens makt i vest.
Filip Delaveris
Filip Møller Delaveris (født 10. desember 2000) er en norsk fotballspiller som spiller for den svenske klubben, på lån fra.
Den 24. november 2018 fikk han sin Eliteserie-debut for Odd mot Brann.
Politikkåret 1965
Dødsfall
president og statsminister i Portugal ||align=center|81 ||align=center|1883 || og medlem av Den Norske Nobelkomite ||align=center|71 ||align=center|1893 ||
F. Bruns Bokhandel
F. Bruns Bokhandel er en norsk bokhandel og forlag i Trondheim, etablert 1873. Det ble etablert av Andreas M. Brun og Anton Heiberg. Fra 1876 var Brun eneeier. Navnet kommer fra Fridthjov Brun, sønn av Andreas Brun. Firmaet har mottatt prisen «Årets Bedrift» i Trondheimsregionen, og har lenge vært blant byens sterkeste merkenavn. Bokhandelen hadde flere filialer i byen og i nabokommunene.
Da Gyldendal bygget opp sin egen bokhandelkjede Ark kjøpte de i 2000 bokhandeldelen av selskapet fra fjerde generasjon Brun. Hovedbutikken på «Brunhjørnet» øverst i Nordre gate heter nå Ark Bruns. Familien Brun eier fremdeles eiendommen på Brunhjørnet.
Som forlegger har firmaet stått for en rekke viktige utgivelser innen kultur og lokalhistorie, deriblant
Medelim
Medelim er et freguesia (sogn) i kommunen Idanha-a-Nova i det portugisiske distriktet Castelo Branco.
Deterministiske kontekstfrie språk
Deterministiske kontekstfrie språk er innenfor formell språkteori en delmengde av kontekstfrie språk. De er kontekstfrie språk som kan bli akseptert av en deterministisk pushdown automat. Slike språk er alltid entydige og godtar en entydig grammatikk. Der finnes også ikke-deterministiske kontekstfrie språk som er entydige.
Deterministiske kontekstfrie språk er av største praktiske interesse, ettersom de kan bli parset i lineær tid, og ulike former for språk tillater enkle, praktiske parsere. De er derfor vidt utbredt innen informatikken.
Konrad Galaaen
Konrad Galaaen (født 1. desember 1923 på Røros, død 24. november 2004 ) var en norsk keramiker og designer. Han var utdannet i 1943–1947 ved Statens Håndverks- og Kunstindustriskole i Oslo (malerlinjen og diplom fra keramikklinjen). I 1947 vant han førstepremien i en konkurranse utlyst av Porsgrunds Porselænsfabrik for elevene i keramikk-klassen ved Kunstindustriskolen. Konkurranseoppgaven var å designe nye vaser. Galaaen var ferdig med utdannelsen i 1947, og ble i 1948 ansatt ved Porsgrunds Porselænsfabrik som designer. Hans mest kjente servise er Spire fra 1952, og ellers er han særlig kjent for sine mosaikker og relieffer i porselen.
I 1957 fikk han Merket for god design for et av sine askebegere. I 1962 vant han en gullmedalje på den internasjonale keramiske utstillingen i Praha.
Utsmykningsarbeider (utvalg)
Galaaen utførte en rekke utsmykningsoppdrag for både offentlige instanser og private oppdragsgivere.
Nordhavn stasjon
Nordhavn stasjon er en jernbanestasjon på Kystbanen i Østerbro i København, Danmark. Den blir betjent av S-tog og metro.
2013 ble bygging av en underjordisk metrostasjon under S-togstasjonen startet, denne ble tatt i bruk 28. mars 2020.
Entelopes
Entelopes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Forholdsvis små og kompakte trebukker, ensfarget gulrøde bortsett fra at dekkvingene kan være mer eller mindre mørke. Pornotum er omtrent rektangulært sett ovenfra, uten pigger på kantene. Dekkvingene er parallellsidige. Antennene er omtrent så lange som kroppen hos hannene, betydelig kortere hos hunnene.
Levevis
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.
Frederik Haslunds gate (Oslo)
Frederik Haslunds gate er en gatestubb på Grünerløkka i Oslo. Den går fra Toftes gate til Falsens gate og utgjør bare et kvartal.
På sørsida ligger Grünerløkka skole, mens nordsida har klassiske fire etasjes leiegårder. Ved starten av gata ligger parken Birkelunden, og ved enden ligger klubbhuset på Dælenenga idrettsplass.
Gata, som er oppkalt etter skoledirektør Frederik Haslund (1810–1886), er en del av verneområdet Birkelunden kulturmiljø.
Siegfried Jacobsohn
Siegfried Jacobsohn (1881-1926) var en tysk journalist, redaktør og teaterkritiker. Han grunnla i 1905 tidsskriftet Die Schaubühne som han i 1918 ga navnet Die Weltbühne. Han var avisens utgiver til sin død.
Rosmaninhal
Rosmaninhal er et freguesia (sogn) med om lag 700 innbyggere i kommunen Idanha-a-Nova i det portugisiske distriktet Castelo Branco.
Aulacopus
Aulacopus er en slekt av biller som hører til underfamilien sagbukker (Prioninae) i familien trebukker (Cerambycidae). Slekten omfatter bare én kjent art.
Utseende
En middelsstor (ca. 30 millimeter), brunsvart til svart trebukk, forholdsvis liten til Prioninae å være. Pannen har en grunn fure i midten. Antennene er kortere enn kroppen. Pronotum er trapesformet, litt bredere enn langt, med et par store, blanke knøler ved midten som danner et karakteristisk mønster og fint sagtakket ytterkant. Dekkvingene er grovt og tett punkterte, hver dekkvinge har fem opphøyde lengderibber.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster.
Utbredelse
Arten er utbredt over hele Afrika sør for Sahara.
Curaçaos parlament
Curaçaos parlamentet (papiamento: Parlamento di Kòrsou, nederlandsk: Staten van Curaçao) består av 21 medlemmer, som velges for fire år av gangen gjennom et allment valg. Det første parlamentet ble satt 10. oktober 2010, samme dag som De nederlandske Antiller ble oppløst.
Den første lederen av parlamentet var Ivar Asjes (Pueblo Soberano), mens Amerigo Thodé (Movementu Futuro Korsou) var nestleder.
Parlamentspresidenter
Lederen av parlamentet velges blant medlemmene. En liste over lederne vises nedenfor:
Johan Hjort
Johan Hjort er navnet til flere personer:
Settimo Vittone
Settimo Vittone er en kommune i Storbyområdet Torino i regionen Piemonte i det nordlige Italia.
Logo TV
Logo TV (ofte forkortet Logo) er en amerikansk tv-kanal fra 2005 som sender over digitalt kabelnett og over satellitt. Kanalen eies av Viacom Media Networks, som også eier kanaler som MTV, VH1 og Nickelodeon. Logo hadde opprinnelig LHBT-publikummet som hovedmålgruppe, men la i 2012 om profilen med kultur- og livsstilsprogrammer rettet mot et bredere publikum. I 2015 skiftet imidlertid kanalen profil tilbake til LHBT-publikummet. I 2016 kunne rundt 50 millioner husholdninger i USA ta inn kanalen.
Logo står blant annet bak tv-serien RuPaul's Drag Race og sender en rekke importerte programmer som Absolutt fabelaktig og Will & Grace. I 2016 ble kanalen den første som overførte Eurovision Song Contest direkte i USA.
Lake Manyara lufthavn
Lake Manyara Airport er en flyplass i Tanzania som betjener  Manyarasjøen nasjonalpark.
Svein Richard Brandtzæg
Biografi
Brandtzæg har sivilingeniørutdanning fra Norges teknisk-naturvitenskapelige universitet (NTNU) i Trondheim, der han har doktorgrad i kjemi. Han er også utdannet bedriftsøkonom fra Handelshøyskolen BI.
Han begynte i Hydro i 1979 da han begynte som cellepasser på Søderberg-anlegget på Karmøy. I 1985 begynte han i Årdal og Sunndal Verk, og har jobbet innenfor dette konsernet siden dette.
Han ble utnevnt til konsernsjef i Norsk Hydro 12. januar 2009, etter at Eivind Reiten valgte å trekke seg fra stillingen. Han overtok ledelsen av selskapet 1. april 2009 og var konsernsjef til 8. mai 2019 da han ble etterfulgt av Hilde Merete Aasheim.
Han fortsetter som styreleder også i styreperioden 1. august 2017–31. juli 2021.
I egenskap av konsernsjef i Norsk Hydro, er Brandtzæg medlem i European Round Table of Industrialists, den mektigste lobbygruppen i EU.
Han er gift og har tre barn.
Knud Østergaard
Knud Charles Elvig Østergaard (født 21. mars 1922 i København, død 27. november 1993) var en dansk politiker (KF).
Han deltok i motstandsbevegelsen under okkupasjonen, og tok en militær utdannelse. Han oppnådde rang av oberstløytnant. Østergaard var sjef for Hjemmeværnsregion I i Aalborg 1975–1986.
Østergaard var viseborgermester i Aalborg 1958–1966 og valgt til Folketinget fra Nørresundby krets i Nordjyllands amtkrets og senere fra Herning krets i Ringkjøbing amtskrets i periodene 1964–1973 og 1981–1990. Østergaard var forsvarsminister i Hilmar Baunsgaards regjering i 1971, formann i den konservative folketingsgruppen under Poul Schlüters regjeringer 1982–1988 samt trafikkminister under Schlüter 1989–1990.
Fra 1960- til 1980-årene var Østergaard delegat til FNs generalforsamling, Europarådets parlamentariske forsamling og NATOs parlamentariske forsamling, i sistnevnte som visepresident 1970–1971.
Østergaard var kommandør av Dannebrogordenen fra 1980.
Steffen Blochwitz
Steffen Blochwitz (født 8. september 1967 i Herzberg i Mecklenburg-Vorpommern) er en tysk syklist som deltok i de olympiske leker 1988 i Seoul.
Blochwitz vant en olympisk sølvmedalje i banesykling under Sommer-OL 1988 i Seoul. Han var med på det østtyske laget som 4000 meter forfølgelsesritt foran Sovjetunionen. De andre på laget var Dirk Meier, Roland Hennig og Carsten Wolf.
Jabberwocky
Jabberwocky er et nonsensdikt av den engelske barnebokforfatteren Lewis Carroll (1832–1898) som handler om monsteret Jabberwock.
Diktet finnes i boka Gjennom speilet (Through the looking-glass, 1871); oppfølgeren til Alice i Eventyrland, 1865).
Diktet er ved sitt fantasirike og friske språk en favoritt blant oversettere. Mange ord i diktet er nydannede for diktet, og gir i beste fall assosiativ mening. Norske oversettelser ved bl.a. Zinken Hopp (Dromeparden, 1946), Henning Hagerup (Jabbervakken) Karin Gundersen (Javraljaussir), og Knut Johansen (Kvadet om Jabberokk).
Đorđe Denić
Đorđe Denić (født 1. april 1996) er en serbisk fotballspiller som spiller for den kypriotiske klubben Apollon Limassol FC.
Rosenborg
13. august 2018 skrev han under en kontrakt med Rosenborg Ballklub ut 2021.
19. august 2018 fikk han sin Eliteserie-debut for Rosenborg mot Kristiansund.
26. september 2018 scoret han sitt første mål for Rosenborg mot Vålerenga i kvartfinalen i cupen.
I sesongen 2018 var han med å vinne Eliteserien og Cupen.
Apollon Limassol (lån)
17. januar 2020 ble han lånt ut til den kypriotiske klubben Apollon Limassol FC ut sesongen 2020.
Anton Malatinský
Anton Malatinský (født 15. januar 1920 i Trnava, død 1. desember 1992) var en tsjekkoslovakisk (slovakisk) fotballspiller og trener. Han startet karrieren i ŠK Rapid Trnava og spilte senere for ŠK Bratislava, hvor han vant to seriemesterskap. Han spilte 219 ligakamper og gjorde 79 mål. Han fikk 10 landskamper for og han var med til VM i fotball i 1954.
Som trener hadde han stor suksess i Spartak Trnava, som vant seriemesterskapet fem sesonger mellom 1968 og 1973, og som spilte semifinale i Serievinnercupen mot Ajax Amsterdam i 1968. Han var også trener for Admira Wacker Mödling, ADO Den Haag, Slovan CHZJD Bratislava og VSE St. Pölten. I 1998 ble Malatinský hedret ved at hjemmebanen til FC Spartak Trnava, Štadión Antona Malatinského, fikk hans navn.
Hardrock
Hardrock er en løst definert undersjanger av rockemusikk som begynte på midten av 1960-tallet med garasjerock, psykedelisk musikk og bluesrock. Den kjennetegnes med tung bruk av aggressiv vokal, vrengte gitarer, bass og trommer, og tidvis også akkompagnert av tangentinstrumenter.
Hardrock utviklet seg til en betydelig form for populærmusikk på 1970-tallet med band som The Who, Led Zeppelin, Queen, Black Sabbath, Deep Purple, Aerosmith, Kiss, AC/DC og Van Halen. I løpet av 1980-tallet var det en del hardrockband som begynte å bevege seg vekk fra deres hardrockrøtter og mer mot en form for poprock, mens andre begynte å vende tilbake til en hardrock-sound. Etablerte band gjorde en tilbakekomst på midten av 1980-tallet og det fikk en kommersiell topp det samme tiåret med glamrockband som Bon Jovi og Def Leppard og det råere lydbildet til Guns N' Roses, som fulgte opp med større suksess i den siste halvdelen av tiåret. Hardrock begynte å tape popularitet opp mot den kommersielle suksessen til R&B, hiphop, urban popmusikk, grunge og senere britpop på 1990-tallet.
Til tross for dette, mange post-grungeband tilpasset seg en hardrock-sound og på 2000-tallet kom det en fornyet interesse i etablerte band, forsøk på en gjenopplivelse, og nye hardrockband oppsto fra garasjerocken og post-punkmiljøet. Ut av denne bevegelsen kom garasjerockband som The White Stripes, The Strokes, Interpol og senere også The Black Keys. På 2000-tallet kun noen få hardrockband fra 1970- og 1980-tallet fortsatte å opprettholde vellykket karriere med å spille inn nye plater.
Definisjon
Hardrock er en form for høy, aggressiv rockemusikk. Elektriske gitarer er ofte framhevet, brukt med forvrenging og andre effekter, både som et rytmeinstrument ved gjentatte riff i varierende grad av kompleksitet, og som et hovedinstrument med solospill. Trommespillet fokuserte karakteristisk på å drive rytmene, sterk basstromme og en backbeat på skarptrommen, tidvis med cymbaler for trykk. Bassgitaren spilte i samspill med trommene, tidvis riff, men vanligvis ga støtte for rytme og førstegitaren. Vokalen er ofte knurring, raspete eller involverer skriking eller jamring, tidvis i høye toner eller til og med i falsett.
På slutten av 1960-tallet ble begrepet heavy metal eller tungmetall benyttet som synonymt med hardrock, men har gradvis gått over til å beskrive en rockemusikk med enda mer volum og intensitet. Mens hardrock har beholdt en bluesbasert rock-identitet, inkludert en del swing i dens backbeat og riff som tenderer til å streke opp akkordprogresjonen, fungerer riffene til heavy metal mer som enkeltstående melodier og har ingen swing. Heavy metal fikk et mørkere eller dystrere preg etter Black Sabbaths gjennombrudd på begynnelsen av 1970-tallet. På 1980-tallet utviklet den til en rekke undersjangre, ofte betegnet som ekstremmetal, en del som påvirket hardcore punk, og som ytterligere adskilte de to stilene. Til tross for denne differensieringen, hardrock og heavy metal har eksistert side om side med band som jevnlig står på grensen av sjangrene, og eller som krysser dem.
Concert spirituel
Concert spirituel er en konsertserie som ble holdt i Paris i perioden 1725 til 1790, og som ble retningsgivende for musikksmaken i Frankrike på 1700-tallet.
Arrangørene
Fordi Académie royale de musique hadde privilegium på framføring av musikk, var det på 1700-tallet vanskelig å organisere offentlige konserter i Paris. Komponisten og oboisten Anne Danican Philidor, et medlem av det kongelige kapell, fikk framforhandlet en avtale med kong Ludvig XV av Frankrike og Académie royale om rett til å holde konserter på dager det verken var oppsetninger i operaen eller ble holdt konserter i forbindelse med katolske festdager, noe som gav rom for omtrent 30 mulige spilledager i året. Avtalen innebar dessuten at Akademiet fikk utbetalt et større pengebeløp. Den første konserten ble holdt 17. mars 1725 i Palais des Tuileries' konsertsal, som dermed ble den første konsertsalen i Paris som var i bruk over lengre tid.
Selv om konsertserien utviklet seg til et kraftsentrum for utviklingen av europeisk musikk, førte skatter, utbetalinger til Akademiet og bestikkelser til at den ble en økonomisk katastrofe for arrangørene.
Den franske revolusjon gjorde slutt på privilegiene, og den siste konserten fant sted 11. mars 1790. Konsertenes gode ry holdt seg i folks bevissthet, så i 1805 ble det igjen holdt konserter i Paris under navnet Concert spirituel. Også andre europeiske byer holdt på slutten av 1700- og begynnelsen på 1800-tallet konsertserier under samme navn.
Repertoar og musikere
I henhold til en avtale med Akademiet kunne man ikke oppføre fransk musikk og heller ikke operaer. Til å begynne med ble det derfor oppført samtidig kirkemusikk og italiensk musikk, verdslige kantater og operaarier. Først fra 1727 ble det tillatt å framføre fransk musikk.
Concerts spirituels var en mulighet til å oppføre Jean-Baptiste Lullys tilbakeskuende Grands motets. I tidens løp ble det oppført mer og mer instrumentalmusikk, noe som gav musikere som for eksempel Pierre Baillot muligheten til på skape seg et navn.
Også en rekke utenlandske komponister og utøvere medvirket på konsertene. I 1737 oppførte Georg Philipp Telemann noen av sine verk; senere opplevde Joseph Haydn stor suksess med Stabat mater og flere symfonier. Stor suksess hadde også Antonio Salieri med den oratoriske kantaten Le Jugement dernier som han skrev for institusjonen i 1787. 17. mars 1782 opptrådte Giovanni Battista Viotti med stor suksess for første gang i Concert spirituel. Derimot gjorde ikke Wolfgang Amadeus Mozart lykke hos publikum under sitt andre Parisopphold i 1778, og måtte reise fra byen uten en gang å få betaling. Også Jean-Philippe Rameau opplevde en så stor fiasko at han bare opptrådte her en gang.
Under de totalt 1280 konsertene som ble holdt i Concert spirituels historie ble det oppført verk av rundt 500 komponister som i dag til dels er glemt.
Metafysisk poesi
Metafysisk poesi (engelsk metaphysical poetry) er betegnelsen på en strømning innen engelsk litteratur i barokktiden på 1600-tallet.
Representantene for retningen deler interessen for filosofiske spørsmål, men «metafysisk» skal i denne sammenhengen ikke forstås som adjektivet til metafysikk, men som en vilkårlig, negativt ladet beskrivelse som en av retningens hovedkritikere, Samuel Johnson, framsatte i verket The Lives of the Poets (1744). De metafysiske poetenes fremste temaer er religion og kjærlighet, og behandles ofte i monologer, gjennom diskusjoner, i samtaler med en utro elsker, med Gud eller med allegoriske figurer som Døden. Det ble brukt ordspill, oksymoroner, paradokser, og spesielt en retorisk figur som i England ble kalt metaphysical conceits etter det italienske concetto («innfall»). Conceits var utvidede, usannsynlige og utbroderte metaforer som kunne prege et helt dikt og som fungerer som en form for paradokser ved at en sammenligning som til å begynne med virker helt latterlig, tilslutt framstår som fullstendig logisk og sammenhengende.
Andre kjennetegn på stilen er en ufullstendig syntaks, metriske uregelmessigheter og en uformell måte å uttrykke seg på.
De mest betydelige metafysiske poetene var:
På 1900-tallet ble de metafysiske poetene forbilder for de engelskspråklige modernistene, for eksempel T. S. Eliot som i 1921 skrev et essay om påvirkningen fra metafysisk poesi.
David Starr Jordan
David Starr Jordan (født 19. januar 1851 i Gainesville i New York, død 19. september 1931) var en amerikansk iktyolog, universitetsleder, og fredsaktivist.
Celleforbindelse
En celleforbindelse er en struktur i cellemembranen som binder dyreceller sammen på bestemte måter. Disse er en essensiell del av celle-celle-interaksjon. De knytter cytoplasmaen mellom to celler sammen direkte, hvilket gjør at utvalgte ioner og molekyler kan forflyttes fra celle til celle uten å gå veien via matriksen. Det gjør også at elektriske signaler kan flyttes raskere igjennom vevet, og justerer faktorer som pH og kalsiumkonsentrasjon. I tillegg har celleforbindelser viktige mekaniske egenskaper. Celleforbindelser mellom celler i viveldyr består hovedsakelig av ulike typer konneksin-proteiner. Celleforbindelser dannes av en samling av konneksin-enheter, som hver består av to hemichannel-komplekser, en for hver celle, som hver igjen består av seks konneksin-proteiner (se figur).
Ulike typer
Celleforbindelser kan deles inn i tre ulike typer: Adherenstypen, som først og fremst bidrar til mekanisk kobling mellom cellene; okkludenstypen/lukketypen, som skaper en sammenhengende barriere av mange celler som stoffer ikke kan passere, og nexus/rørkontakter, som skaper mindre åpninger på tvers av cellemembranene for transport av mindre molekyler og ioner.
Celleforbindelser i hjertet
I hjertet er celleforbindelsene essensielle for spredning av det elektriske signalet som fører til at hjertet trekker seg sammen synokront.
I friskt hjertemuskelvev er celleforbindelsene hovedsakelig plassert på enden av hjertemuskelcellene, som har en avlang form. I så å si alle sykdommer relatert til arytmi ser man at disse forflytter seg fra disse punktene til langsidene av cellene. Dette medfører at det elektriske signalet i større grad propagerer jevnt i alle retninger fremfor raskere i retningen cellene ligger i; i friskt hjertevev ligger cellene samme vei og dermed vil konduksjon typisk være en god del raskere denne veien enn på tvers.
Eye of the Tiger (album)
Eye of the Tiger er rockebandet Survivors tredje studioalbum, utgitt i 1982. Albumet inneholdt tittelsangen «Eye of the Tiger» som var filmmusikk i filmen Rocky III, og ble en stor hit.
Jack Robert Lousma
Jack Robert Lousma (født 29. februar 1936 i Grand Rapids i Michigan) er en amerikansk pilot og astronaut.
Dan Andersson
Dan Andersson, egentlig Daniel Andersson (født 6. april 1888 i Skattlösberg i Dalarna, død 16. september 1920 i Stockholm) var en svensk forfatter og poet. Han giftet seg 19. juni 1918 med lærerinnen Olga Turesson som var søster av trubaduren Gunnar Turesson. Han brukte også pseudonymet «Black Jim».
Dan Andersson er idag best husket for sine dikt. Det er blitt satt musikk til mange av dem og de er blitt framført av flere store visesangere. Blant de mest kjente visene er  Jungmann Jansson, Omkring tiggarn från Luossa, Jag väntar, Spelmannen og Helgdagskväll i timmerkojan.
Dan Andersson døde ved et uhell av cyanidforgiftning på Hotel Hellman i Stockholm i 1920, bare 32 år gammel.
Mange svenske rockere har brukt tekster av Andersson, og sangen Om Black Jim av Joakim Thåström er en hyllest til ham. Den norske rockeren Åge Aleksandersen ga i oktober 2006 ut et album med tekster av Dan Andersson. Albumets tittel er Snöharpan. Den norske visesangeren Alf Cranner redigerte i 1976 Andersson: Dikt i utvalg (Den norske bokklubben)
Aldeia de Santa Margarida
Aldeia de Santa Margarida er et freguesia (sogn) i kommunen Idanha-a-Nova i det portugisiske distriktet Castelo Branco. Tidlig i mai 2010 ble det arrangert en større blomsterfestival i freguesiet.
Bransfieldstredet
Bransfieldstredet er omtrent 100 km bredt og strekker seg 300 km fra sørvest til nordøst mellom Sør-Shetlandsøyene og Den antarktiske halvøy. Det ble navnsatt omkring 1825 av James Weddell etter Edward Bransfield som kartla Sør-Shetlandsøyene i 1820. Argentina kaller stredet Mar de la Flota.
23. november 2007 traff det liberiaregistrerte cruiseskipet (ombygd forskningsskip) MS «Explorer» et isfjell og sank i Bransfieldstredet utenfor King George Island. Alle de 154 passasjerene ble plukket opp av hurtigruteskipet MS «Nordnorge» som var et par timer unna.
Örjan Kihlström
Örjan Kihlström (født 1962) er en svensk travkusk. Han kjører i dag bare travløp og har ingen egen stall. Før han gikk over til å bli catch driver forsøkte han seg på en trenerkarriere, hvilket ifølge hans eget utsagn tok for mye tid i forhold til hva som ble prestert.
Som catch driver har Kihlström lyktes godt i Sverige, med bl.a. seieren i Elitloppet med hesten From Above som fremste meritt.
Örjan Kihlström vant Åby Stora Pris 2006 med Red Chili Pirat i to strake heat. Hesten trenes av Patrik Södervall på Halmstadtravet. Kihlström kjører i tillegg mange store løp i både Italia og Frankrike. Kjørestilen hans har gitt ham kallenavnet «gubben i lådan».
Kihlström har i løpet av de 5 årene 2003 – 2007 kjørt inn cirka 133 millioner svenske kroner og tatt over 900 seire. Kihlström anses å være en briljant taktiker. Han er forsiktig med hesten og forlanger ikke mere av den enn han vet at travhesten klarer. Kihlström vant i nesten hvert femte løp i 2007, hans seiersprosent ble 17% for hele året.
I 2008 har Örjan Kihlström frem til den 23. juli vunnet fem storløpsseire. Blant disse er Kungapokalen på Åby og Sprintermästaren på Halmstad med hesten Dust All Over, som trenes av Roger Walmann på Solvalla. Dessuten vant han Drottning Silvias Pokal på Åby og StoChampionatet på Axevalla med Lie Detector, trent av Stefan Hultman på Solvalla.
Videre har Kihlström vunnet den åpne E3-finalen på Bergsåker med Maharajah også den trent av Stefan Hultman. Kihlström har som femte svenske passert fire tusen innkjørte seire.
I 2008 gjør Kihlström det fortsatt bra, og i kvalifiseringen til Svenskt Travderby vant han med både Lie Detector og Dust All Over. Ved travgallaen den 16. januar 2009 på Rondo i Göteborg ble Kihlström valgt til årets kusk av hestesportjournalistene.
Ben Keith
Bennett Keith Schaeufele (født 6. mars 1937 i Fort Riley i Kansas i USA, død 26. juli 2010 i La Honda i California), mest kjent under artistnavnet Ben Keith var en amerikansk musiker og plateprodusent. Han er særlig kjent gjennom sitt samarbeid med Neil Young gjennom flere tiår, mest som pedal steelgitar-spiller.
Bakgrunn
Ben Keith var født i Fort Riley i Kansas, men flyttet senere til Bowling Green i Kentucky.
Musiker
Han flyttet senere til Nashville hvor han arbeidet som studiomusiker. Keiths først store innspilling i Nashville var i 1961 med Patsy Clines 1961 hit I Fall to Pieces. Han var ettertraktet som gitarist; hans yndlingsinstrument var hawaiigitar (lap steel guitar).
Samarbeidet med Neil Young ble innledet i 1971 med Harvest, et samarbeidet skulle vare i nesten 40 år. I denne tiden deltok Keith på en rekke Neil Young-album og på turneer. Neil Young har omtalt ham som «sin bror».
Han er særlig kjent gjennom sitt samarbeid med Neil Young, både som musiker, og da særlig på pedal steelgitar, men også som medprodusent av flere av Youngs album. Keith var fast i countrymiljøet i Nashville i 1950- og 1960-åra, før han arbeidet med mange rock-, country og popartister som produsent og multiinstrumentalist i over fire tiår.
I tillegg til Young har Keith arbeidet med Terry Reid, Todd Rundgren, Lonnie Mack, The Band, Blue, David Crosby, Graham Nash, Paul Butterfield, J. J. Cale, Linda Ronstadt, Warren Zevon, Ian & Sylvia, Emmylou Harris, Willie Nelson, Waylon Jennings, Anne Murray og Ringo Starr. Han produserte debutalbumet Pieces of You med Jewel, og har også arbeidet som soloartist. Han turnerte med Crosby, Stills Nash & Young på deres Freedom of Speech-turne i 2006.
Keith døde av blodpropp i lungen da han var hjemme hos Young i Nord-California den 26. juli 2010, bare seks uker etter at han hadde spilt blant annet på Norwegian Wood i Oslo.
Jack Bauer
Jack Bauer er i serien nøkkelperson i CTU og har forhindret flere større terrorangrep mot USA. Han presenteres som den beintøffe, men følsomme actionhelten som alltid handler under et ekstremt tidspress og ofte i sterk konflikt med personlige interesser når fienden truer familien og nære venner. Han sparer ingen og tyr ofte til tortur dersom det tjener «det godes sak», det vil si USAs maktpolitiske interesser.
Skuespilleren Kiefer Sutherland spiller Jack Bauer, og i 2006 underskrev han en kontrakt som tilsia ytterligere tre sesonger av 24, slik at det totalt ble åtte sesonger av serien.
Biografi
Jack Bauer er ifølge serien født den 18. februar 1966 i California som sønn av Phillip Bauer og ei mor med ukjent navn. Etter High School tok han bachelorgrad i engelsk litteraturhistorie ved Universitetet i California, og deretter mastergrad i juss. Etter å ha studert og seinere blitt en dreven soldat i den amerikanske hæren, ble han spurt om å bli med i den amerikanske spesialstyrken Delta Force og siden tilbudt en plass i den hemmelige spesialstyrken Coral Snake som er oppdiktet i serien.
Seinere jobbet Jack Bauer et medlem av et SWAT-team i Los Angeles og deretter en stund i det stalige organet CIA før han endte opp i CTU. Mens han arbeidet i CTU fant Bauer bevis som tydet på at tre CTU-agenter aksepterte bestikkelser, noe som førte til at han mistet tillit blant kolleger.
Gjennom de første seks sesongene av serien 24 ble Jack Bauer offer for sin egen bakgrunn fire ganger. Første gang var i sesong 1 da Jack i lag med senator David Palmer og Robert Ellis var mål for Drazen-familiens jakt på hevn. Andre gang var i tredje sesong hvor Jacks tidligere kollega og tidligere MI6-agent og SAS-soldat, Stephen Saunders, forsøkte å spre et ekstremt farlig virus i USA. Den tredje gangen fant sted i femte sesong hvor Jack ble kidnappet, og senere torturert, av kinesiske myndigheter som et resultat av Jacks rolle i en hemmelig operasjon mot den kinesiske ambassaden i sesong 4. Fjerde og siste gang var i sesong 6 hvor terrorist Abu Fayed forlanger Jacks død som hevn for at Jack torturerte og drepte Fayeds bror i Beirut under en operasjon i 1999.
Tillitstap blant kolleger: Jacks Bauers replikk fra sesong 1: «''I am the last guy you want to bring something like this to. I built a case against three of our own agents for taking bribes. If there's a conspiracy inside the agency to kill David Palmer, I'll never get anywhere near it.» («Jeg er den siste du ville kommet til med noe sånt. Jeg fikk istand en sak mot tre av våre egne agenter for bestikkelser. Hvis det er et komplott i byrået for å drepe David Palmer, vil jeg ikke komme i nærheten av det.»'')
Kritikk
Den populære underholdningsserien 24 har fått sterk kritikk fra flere avhørseksperter for at den stadig viser Jack Bauer som bruker brutale avhørsmetoder for å presse fienden i vanskelige situasjoner. Kritikerne mener serien med sine konstruerte situasjoner og forenklede løsninger kan villede unge mennesker som ikke skiller mellom fantasi og virkelighet, og inspirere amerikanske soldater og uerfarne avhørsledere til overdrevne handlinger og tortur.
Nina Husom
Nina Husom (født 1954) er spesialrådgiver i Helse- og omsorgsdepartementet. Husom er utdannet fysioterapeut.
Hun var redaktør for fagbladet Fysioterapeuten 1992-1993 og arbeidet som journalist og nyhetsredaktør i Tidsskrift for Den norske legeforening.
Kråkesølv (band)
Kråkesølv er et rockeband fra Bodø, etablert i desember 2007. Bandet har tatt navnet sitt fra en låt av hardcorebandet Hjertesorg, der Fredrik William Olsen og Thomas Litangen var medlemmer. Kråkesølv har base i hjembyen, og medlemmene har vært knyttet til miljøet rundt Kulturhuset Gimle og X Rockeklubb.
Etablering og Trådnøsting (2007–09)
Kråkesølv ble startet da gitarist og vokalist Fredrik William Olsen, trommeslager Thomas Litangen og gitarist og vokalist Kristoffer Magnus Nohr Unstad begynte å øve sammen i 2007. Gruppen manglet bassist, og Nohr Unstad vervet etter hvert broren Petter Waldemar Nohr Unstad til bandet. Dette ble også den første besetningen.
Kråkesølv spilte sin første konsert på Kulturhuset Gimle i Bodø den 12. april 2008. 15. mai samme år spilte bandet inn en trespors demo på Hunstad Kultursenter i Bodø med låtene «Hell litervis med sand på timeglasset», «Hjørnebrikke» og «Blåe øya». Demoen ble lagt ut for gratis nedlasting hos Plysjbyen Death Metal Distribution og på bandets MySpace-side. Demoen ble senere snappet opp av plateselskapet How is Annie Records og relansert som en selvtitulert digital EP for gratis nedlasting.
Bandet ble etter hvert bedre kjent gjennom P3-programmet Urørt og bransjefestivalen by:Larm. , og i november 2009 kom deres første album, Trådnøsting, som ble gitt ut på eget selskap. Dagbladet beskrev albumet som «en gedigen seier […] i bråmodningens tegn» og en «albumdebut i norsk toppklasse dette tiåret.» Trådnøsting lå 10 uker på VG-lista og ble senere nominert i klassene popgruppe og årets nykommer under Spellemannprisen 2009.
Bomtur til jorda og Spellemannpris (2010–11)
I 2010 vant bandet Bigbangs demokonkurranse og fikk dermed spille inn sitt andre album med Øystein Greni som produsent. Albumet fikk tittelen Bomtur til jorda og ble gitt ut i november 2010 på eget selskap. For albumet fikk bandet Spellemannprisen 2010 i klassen popgruppe. Sammen med John Olav Nilsen & Gjengen var Kråkesølv det mestspillende bandet i festival-Norge sommeren 2010.
Sommeren 2011 var Kråkesølv med på sangen «Til dem du e glad i» av Magnus Eliassen. Den ble skrevet av Eliassen som en reaksjon på terrorangrepene 22. juli.
Alle gode ting og ny trommeslager (2012)
Deres tredje album, Alle gode ting, ble gitt ut i september 2012 med påfølgende turnévirksomhet. Bandet gjorde en gjesteopptreden på låten «Støv» på albumet Kors på halsen, Ti kniver i hjertet, Mor og Far i døden av Karpe Diem samme høst.
I desember 2012 sluttet trommeslager Thomas Litangen i bandet, og ble erstattet av Jørgen Smådal Larsen (tidligere The Spectacle og Lukestar).
Kråkesølv, Kjetterbålet og Pangea (2014–2016)
Kråkesølv slapp sitt fjerde album, selvtitulerte Kråkesølv, 28. mars 2014. VG trillet en femmer på terningen og beskrev albumet som «bandets sterkeste, mest konsise knippe melodier til nå.»
Etter lanseringen av platen ble bandet spurt om å lage et bestillingsverk til Varangerfestivalen sammen med den visuelle kunstneren Martin Losvik. Verket fikk tittelen Kjetterbålet, og ble urfremført i august 2015. Bakteppet for bestillingsverket var trolldomsprosessene i Øst-Finnmark på 1600-tallet. Kjetterbålet ble senere fremført under åpningen av Festspillene i Nord-Norge i 2016.
Etter en periode med låtskriving gikk bandet i studio med Lars Horntveth (Jaga Jazzist). Han produserte deres femte fullengder, Pangea, som ble utgitt på Jansen Records 29. september 2016.
Trådnøsting 10 år og Force majeure (2019–nåtid)
I forbindelse med 10-årsjubileumet til Trådnøsting spilte Kråkesølv albumet i sin helhet på et knippe musikkfestivaler sommeren 2019. Bandet utvidet for anledningen besetningen med Ståle Fossheim fra Harstad-gruppen Dunderhonning.
Bandets sjette album, Force majeure, ble utgitt 21. februar 2020. Albumet inneholder singlene «Hundre runda rundt sola samles i ett sekund», «Steinvinga», «Nådeløst klar» og «Lett for mæ å si». Sistnevnte handler om bortgangen til artistkollega Magnus Bein.
I pressen
Kråkesølv har ved flere anledninger vakt oppsikt for sine holdninger til musikkbransjen, for eksempel ved å legge ut albumet Trådnøsting for gratis nedlasting på The Pirate Bay, og senere for å ha takket nei til nominasjon til Statoil-stipendet på 800,000 kroner under by:Larm 2010. Bandet brukte talen etter å ha vunnet Spellemannprisen til å takke «alle som kjemper mot oljeboring i Lofoten, Vesterålen og Senja.»
Rasmus Andersen
Rasmus Morten Andersen (født 25. september 1861 i Ørting ved Horsens, død 28. februar 1930 på Frederiksberg ) var en dansk billedhugger. Han utførte stort sett portretter, minnesmerker og byster.
Andersen var utdannet ved Kunstakademiet og ble senere medarbeider hos Vilhelm Bissen. Han var ansatt som konservator ved Kunstakademiets avstøpningssamling til 1905 og ved Thorvaldsens Museum fra 1893 til sin død.
Blant hans verk anses monumentene over Carl Frederik Tietgen og Enrico Dalgas som hovedverk. For sistnevnte mottok han Eckersbergmedaljen i 1900.
Andersen ble ridder av Dannebrogordenen i 1905 og mottok Fortjenstmedaljen i sølv i 1918.
Roland Hennig
Hennig vant en olympisk sølvmedalje i banesykling under Sommer-OL 1988 i Seoul. Han var med på det østtyske laget som 4000 meter forfølgelsesritt foran Sovjetunionen. De andre på laget var Steffen Blochwitz, Dirk Meier og Carsten Wolf.
Carema
Carema er en kommune i Storbyområdet Torino i regionen Piemonte i det nordlige Italia.
Krakatau
Krakatau (indonesisk: Krakatau; engelsk: Krakatoa eller Krakatau) er en vulkansk øy (13 km² ) som ligger i Sundastredet mellom de indonesiske øyene, Java og Sumatra. Krakatau er også navnet på vulkanen som dominerer store deler av øya. Vulkanen er kjent for å ha hatt en mengde større utbrudd gjennom historien, som har ført til noen av de mest katastrofale av sitt slag i moderne tid. Vulkanens mest kjente utbrudd fant sted mellom den 26. og 27. august 1883, et utbrudd som går for å være et av de kraftigste noensinne. Utbruddet nådde kategori 6 på VEI-skalaen, noe som tilsvarer 200 megatonn TNT. For å sammenligne var utbruddet 13 000 ganger kraftigere enn Little Boy-bomben som eksploderte over Hiroshima i 1945.
Utbruddet i 1883 førte til at 21 kubikkilometer med stein og aske ble sendt ut i atmosfæren, noe som genererte den høyeste lyden som noensinne har blitt rapportert. Eksplosjonen skal ha blitt hørt så langt unna som i Perth og på Mauritius, henholdsvis 3100 og 5000 km unna. I områdene i nærheten av vulkanen skal totalt 165 bebyggelser ha blitt totalutryddet, mens ytterligere 132 ble delvis skadet. 36 417 mennesker omkom som et resultat av utbruddet, i tillegg til mange tusen som ble hardt skadet.
I 1927 steg en ny øy, Anak Krakatau («Krakataus barn»), frem fra kalderaen som ble dannet i 1883. Den nåværende eruptive aktiviteten i området foregår på denne øya.
Før 26. august
Den 20. mai 1883 var den vulkanske aktiviteten høy på Krakatau. Jordskjelv kunne føles fra tid til annen i områdene rundt vulkanen. Damp, røyk og aske veltet til stadighet ut fra vulkanen, og ofte var øya innhyllet i skyer av vulkansk materiale. Utover sommeren 1883 intensiverte aktiviteten seg, og folk kunne med jevne mellomrom høre høye smell etterfulgt av askesøyler som steg opp fra vulkanen.